CELEX: 32014R1161
Language: hu
Date: 2014-10-30 00:00:00
Title: A Bizottság 1161/2014/EU rendelete ( 2014. október 30. ) a közúti közlekedésben használt menetíró készülékekről szóló 3821/85/EGK tanácsi rendeletnek a műszaki fejlődésre figyelemmel történő kiigazításáról  EGT-vonatkozású szöveg

31.10.2014   
            
            
               HU
            
            
               Az Európai Unió Hivatalos Lapja
            
            
               L 311/19
            
         A BIZOTTSÁG 1161/2014/EU RENDELETE
   (2014. október 30.)
   a közúti közlekedésben használt menetíró készülékekről szóló 3821/85/EGK tanácsi rendeletnek a műszaki fejlődésre figyelemmel történő kiigazításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közúti közlekedésben használt menetíró készülékekről szóló, 1985. december 20-i 3821/85/EGK tanácsi rendeletre (1) és különösen annak 17. cikkére,
   mivel:
   
               (1)
            
            
               A közúti közlekedésben használt menetíró készülékekről szóló 3821/85/EGK rendelet I. B. melléklete műszaki előírásokat határoz meg a szóban forgó menetíró készülékek kialakítására, vizsgálatára, felszerelésére és ellenőrzésére vonatkozóan.
            
         
               (2)
            
            
               A 68/2009/EK bizottsági rendelet (2)2013. december 31-ig ideiglenes megoldásként bevezette az adapter beépítésének lehetőségét annak érdekében, hogy az M1 és N1 kategóriájú járműveket a 3821/85/EGK rendelet I. B. mellékletének megfelelően el lehessen látni menetíró készülékkel.
            
         
               (3)
            
            
               A közúti közlekedésben használt menetíró készülékekről szóló 165/2014/EU európai parlamenti és tanácsi rendelettel (3) kapcsolatos jogalkotási eljárás 2014. január 15-én lezárult, így a rendelet hatályon kívül helyezte a 3821/85/EGK rendeletet.
            
         
               (4)
            
            
               A 165/2014/EU rendelet (5) preambulumbekezdésében foglaltak szerint a Bizottság mérlegelni fogja annak lehetőségét, hogy az M1 és N1 kategóriájú járművekben használatos adapterek érvényességi idejét 2015-ig meghosszabbítsa, és még 2015 előtt megvizsgálja, hosszú távon milyen megoldás lenne célravezető az M1 és N1 kategóriájú járművek esetében.
            
         
               (5)
            
            
               A 165/2014/EU rendeletjavaslatot kísérő, az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának benyújtott, „Digitális menetíró készülék: Útiterv a jövőbeli tevékenységekhez” című bizottsági közlemény (4) a 165/2014/EU rendelet elfogadásától számított 2 éves időkeretet irányoz elő a mellékletek és a függelékek elkészítésére és elfogadására.
            
         
               (6)
            
            
               A 165/2014/EU rendelet műszaki előírásai között indokolt az adapterrel kapcsolatban egy végleges megoldást rögzíteni. A jogos elvárás elvét alkalmazva célszerű az adapter M1 és N1 kategóriájú járművekben való használatának lehetőségét legalább az említett technikai mellékletek és függelékek elfogadásáig meghosszabbítani.
            
         
               (7)
            
            
               Figyelembe véve, hogy a 172. követelmény 2013. december 31-ig volt érvényben, az adapter további használatának lehetőségét visszamenőlegesen ettől a dátumtól szükséges megadni.
            
         
               (8)
            
            
               Az e rendeletben előírt intézkedések összhangban vannak a 3821/85/EGK rendelet 18. cikke alapján létrehozott bizottság véleményével,
            
         ELFOGADTA EZT A RENDELETET:
   1. cikk
   A 3821/85/EGK tanácsi rendelet I. B. melléklete a következőképpen módosul:
   
                
            
            
               Az I. rész (Fogalommeghatározások) rr) pontjának első francia bekezdésében a „2013. december 31-e” dátum helyébe a „2015. december 31-e” lép.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 370., 1985.12.31., 8. o.
   
   
      (2)  A Bizottság 2009. január 23-i 68/2009/EK rendelete a közúti közlekedésben használt menetíró készülékekről szóló 3821/85/EGK tanácsi rendeletnek a műszaki fejlődésre figyelemmel történő kilencedik kiigazításáról (HL L 21., 2009.1.24., 3. o.).
   
      (3)  Az Európai Parlament és a Tanács 2014. február 4-i 165/2014/EU rendelete a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról (HL L 60., 2014.2.28., 1. o.).
   
      (4)  COM(2011) 454 final.